Der er nu gået et år siden vi sidste havde generalforsamling. Vi har igen kunnet have vores traditionelle aktiviteter herunder vores sommermøde og julefrokost, der igen var en succes.

Første halvdel af 2023 var præget af vores klubudstilling TAK23, som der blev en stor succes både med hensyn til deltagelse og omtale andre steder – samt ikke mindst økonomisk. Efteråret 2023 og ikke mindst starten af 2024 var præget af de store ændringer som postbefordringen i Danmark har oplevet efter den nye postlov. Vi har nu postmærker og frimærker.

2024 bliver året, hvor det markeres, at det den 24. december er 400 år siden, at Postvæsenet blev oprettet. Inden for vores verden forgår det ved HAFNIA 24, som KPK er arrangør for. Der skal bruges mange hænder til udstillingen og jeg vil derfor opfordre til, at man melder sig under fanen.

1. Medlemmerne.

Medlemstallet er pr. dags dato 48 A-medlemmer, 1 AH-medlem, 2 ungdomsmedlemmer og 7 C medlemmer, i alt 58 medlemmer, hvilket var en medlemsfremgang på 4 personer i forhold til året før.

For en uge siden fik jeg meddelelsen om at vores mangeårige medlem og tidligere medlem af Birkerød Frimærkeklub Jan Selsmark var afgået ved døden. Jeg vil gerne bede de tilstedeværende om at rejse sig og mindes Jan Selsmark. – *Ære være hans minde!*

Men der er også gode nyheder om vores medlemmer. Lars Engelbrecht har i år været medlem af klubben i 25 år. Lars er desværre forhindret i at komme i aften.

2. Møder.

Vi holder møde i dette dejlige lyse lokale og ved at vi har det hver uge kan vi være sikre på at beholde det. Vi har et godt samarbejde med Idrætscentret, hvor vi også sidder i brugerrådet.

Der har været mange gode møder med auktioner og foredrag. Vi har hørt følgende foredrag:

|  |
| --- |
| **2023** |
| **Ole Løfgren Jakobsen om Læsøs posthistorie** |
| **Erland Hansen om Gentoftes Posthistorie** |
| **Niels Erik Thunbo Pedersen om Singapore** |
| **Søren Lotz viste postkort fra Hørsholm, Rungsted og omegn** |
| **Martin Pingel om Danmarks frimærkeprogram** |
| **Grundkursus hvor vi tog forskellige filatelistiske emner op** |
| **Indtil nu i 2024:** |
| **Erland Hansen om Danske Poststempler** |
|  |

Vi havde planlagt ture til den nationale udstilling ”Den muntre”, som desværre ikke blev til noget. Til gengæld var vi sammen med medlemmer fra Gentofte og Herlev til frimærkeudstilling i Trelleborg i Sverige.

Også i 2023 og nu i 2024 tiltrækker vores ’store’ auktioner mange deltagere. Vi oplever igen en øget omsætning. I løbet af sæsonen står Søren Lotz og Leif Schmidt for en række små populære auktioner.

3. Andre aktiviteter.

- Klubben sælger fortsat indstiksbøger, hængsler og pergamynposer, hvilket er et tilbud som benyttes af nogle af vores medlemmer.

* Køb af materiale til opsplitning: Klubben har i perioden kun købt enkelte partier. Til gengæld får vi løbende mange donationer, som efterfølgende formidles videre. Vi er således løbende på udkig efter nyt materiale, hvilket er en arbejdsopgave som varetages af vores Auktion-indkøbs udvalg. Men er der særlige ønsker til indkøb?

4. Organisationer og aktiviteter.

DFF:

I september 2022 blev der afholdt Repræsentantskabsmøde i Nyborg, hvor bestyrelsen fremlagde deres resultater. Som bekendt sidder Niels Erik Thunbo Pedersen i DFF’s bestyrelse.

Til september vil der komme ændringer her, da Lars Peter Svendsen fratræder som formand. Niels Erik Thunbo Pedersen planlægger også at udtræde af DFF’s bestyrelse.

--------------------------------------------------------------------------------------------------

FÆLLESKLUBBERNE:

Vi deltog som sædvanligt i spørgekonkurrencen blev afholdt i Frederikssund.

Hillerød samler nu programmet for de danske klubber samt de svenske, som ønsker det. Det er et led i, at lave et tættere samarbejde mellem klubberne i Nordsjælland og Skåne.

I november blev der igen afholdt Fællesklubbernes byttedag og generalforsamling. Vi står igen i år for dette arrangement søndag den 17. november 2024.

4-ESSER:

I år har vi fortsat samarbejdet med andre klubber om en reklamefolder. Det er Gentofte, Herlev og Birkerød der udarbejder et fælles program. Det har været fremlagt mange steder. Desuden samarbejder vi om filatelistdagen i februar samt ”formaliserede” byttemøder hos hinanden.

I år var det vores tur til at stå for Den Københavnske Filatelistdag, som primært forgik i Glassalen. Det er mit indtryk at der var et fint besøgstal og at de besøgende havde nogle gode timer hos os.

INTERNETTET:

Hjemmeside: Vores hjemmesider birkefrim.dk er fortsat aktiv mens det gamle indhold fra tak16.dk er blevet lagt ind på birkefrim.dk. Det er Finn Parbst som står for siden.

Post ved brug af e-mail

Vi sender mails ud om møder, auktioner mm.

STØRRE ARRANGEMENTER

6. Julemøde:

December 2023 afholdt vi vores 20. juleafslutning med god mad, øl, snaps og ægtefælle for dem som havde lyst til det. Denne gang i vores normale lokale, som fungerede fint. Med en pris på kun 50 kr. er det muligt for alle at deltage. Vi planlægger at gentage succesen december 2024 igen her i vores mødelokale i Birkerød Idrætscenter, hvor vi starter kl. 18:30.

7. Fremtiden.

Vores bestyrelse gennemgår en større forandring, hvor Leif Schmidt er indtrådt som bestyrelsesmedlem. Som det kan ses af dagsordenen, har vi flere valg denne gang. Niels Erik Thunbo Pedersen er flyttet til Samsø og ønsker derfor at udtræde af bestyrelsen – Tak til Niels Erik for hans store indsats.

Formidling af indkøbt og doneret materiale:

Søren Lotz og Leif Schmidt gør et stort arbejde med at anskaffe, ordne og ikke mindst videreformidle materiale til vores medlemmer og gæster på vores Forårs- og Efterårsauktion samt på flere småauktioner i løbet af sæsonen. Det er mit indtryk at dette arbejde er meget velkommen blandt medlemmerne og jeg vil gerne sige tak for en store arbejdsindsats.

9. Tak.

Til slut vil jeg gerne takke alle de mange medlemmer der har støttet bestyrelsen i sit arbejde ved større arrangementer.

Jeg vil også rette en varm tak til bestyrelsesmedlemmerne og suppleant, som har gjort et stort arbejde.

Til dem der hjælper giver vi hvert år til generalforsamling en flaske vin. I år bliver det så:

* Finn Parbst for at varetage rollerne som revisor og som dirigent ved denne generalforsamling. En stor tak for indsatsen!

Niels Kristian Hansen

Formand Birkerød Frimærkeklub